# Shoyo Tomizawa

Shoyo Tomizawa (japonès: 富沢祥也) (Asahi, 10 de desembre de 1990 - Riccione, 5 de setembre de 2010) o Shoya Tomizawa fou un pilot de motociclisme japonès.

## Trajectòria

Després d'una exitosa carrera a l'All Japan Road Race Championship, va passar al Mundial de motociclisme i va competir en la categoria de 250cc durant el 2009. A la temporada 2010, va disputar la nova categoria de Moto2, la qual substituïa a partir d'aquell any l'antiga categoria de 250cc. Tomizawa va guanyar la primera cursa d'aquesta competició al Circuit Internacional de Losail de Qatar, guanyant per gairebé cinc segons a Álex Debón i a Jules Cluzel.

## Mort en carrera

Fou durant l'onzena carrera del Campionat del Món de Moto2, al Gran Premi de San Marino al Circuit de Misano Adriatico, el 5 de setembre de 2010. A la dotzena volta, al revolt número 11, anomenat Curvone, ràpid i cap a la dreta, va perdre adherència a la roda posterior i va caure a terra. Va rebre l'impacte de les motocicletes de Scott Redding i Alex de Angelis, patint trauma cranial, toràcic i abdominal. Fou traslladat immediatament al centre mèdic del circuit i d'allí a l'Hospital de Riccione. A les 14:20h hora local li va ser declarada la mort, cosa que fou comunicada al circuit un cop finalitzada la carrera. Les banderes del podi van onejar a mig pal i no hi va haver celebració amb vi escumós.

## Estadístiques
### Per temporada

| Any | Cat. | Equip | Curses | Guanyades | Podis | Pole | FLap | Pts | Pos. | Títols |
| 2006 | 125cc | Honda | 1 | 0 | 0 | 0 | 0 | 0 | NC | – |
| 2007 | 125cc | Honda | 1 | 0 | 0 | 0 | 0 | 0 | NC | – |
| 2008 | 250cc | Honda | 1 | 0 | 0 | 0 | 0 | 2 | 26è | – |
| 2009 | 250cc | Honda | 15 | 0 | 0 | 0 | 0 | 32 | 17è | – |
| 2010 | Moto2 | Suter | 10 | 1 | 2 | 2 | 0 | 82 | 7è | – |
| Total | | | 28 | 1 | 2 | 2 | 0 | 116 | | 0 |

### Per categoria

| Cat. | Temp. | 1r GP | 1r Podi | 1a Victòria | Curses | Guanyades | Podis | Pole | FLap | Pts. | Títols |
| 125cc | 2006–2007 | GP del Japó 2006 | | | 2 | 0 | 0 | 0 | 0 | 0 | 0 |
| 250cc | 2008–2009 | GP del Japó 2008 | | | 16 | 0 | 0 | 0 | 0 | 34 | 0 |
| Moto2 | 2010 | GP de Qatar Qatar 2010 | GP de Qatar 2010 | GP de Qatar 2010 | 10 | 1 | 2 | 2 | 0 | 82 | 0 |
| Total | 2006–2010 | GP del Japó 2006 | GP de Qatar 2010 | GP de Qatar 2010 | 28 | 1 | 2 | 2 | 0 | 116 | 0 |

### Curses per any

Barem de puntuació de 1993 ençà:
| Posició | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| Punts | 25 | 20 | 16 | 13 | 11 | 10 | 9 | 8 | 7 | 6 | 5 | 4 | 3 | 2 | 1 |
(Ids. Grans Premis | Llegenda) (Curses en negreta indiquen pole; curses en itàlica indiquen volta ràpida)
| Any | Cat. | Equip | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pos | Pts |
| 2006 | 125cc | Honda | ESP | QAT | TUR | CHN | FRA | ITA | CAT | DTT | GBR | GER | CZE | MAL | AUS | JPN Ret | POR | VAL | | NC | 0 |
| 2007 | 125cc | Honda | QAT | ESP | TUR | CHN | FRA | ITA | CAT | GBR | DTT | GER | CZE | SM | POR | JPN 22 | AUS | MAL | VAL | NC | 0 |
| 2008 | 250cc | Honda | QAT | ESP | POR | CHN | FRA | ITA | CAT | GBR | DTT | GER | CZE | SM | INP | JPN 14 | AUS | MAL | VAL | 26è | 2 |
| 2009 | 250cc | Honda | QAT 12 | JPN 10 | ESP 12 | FRA Ret | ITA Ret | CAT Ret | DTT Ret | GBR 13 | GBR 15 | CZE 13 | INP NVC | SM 12 | POR Ret | AUS 15 | MAL 16 | VAL 10 | | 17è | 32 |
| 2010 | Moto2 | Suter | QAT 1 | ESP 2 | FRA Ret | ITA 6 | GBR 6 | DTT 5 | CAT Ret | GER 18 | CZE 10 | INP NVC | SM Ret | ARA | JPN | MAL | AUS | POR | VAL | 7è | 82 |

## Referències

* ↑ «La mort de Shoyo Tomizawa eclipsa el GP de San Marino». IB3 Notícies. Arxivat de l'original el 2010-09-08. [Consulta: 18 setembre 2010].
* ↑ «Shoyo Tomizawa mor a l'hospital de Riccione». Diari de Girona, 05-09-2010. [Consulta: 18 setembre 2010].
* 1 2 3 «Un pilot japonès de 19 anys mor en un accident al GP de San Marino». Avui+El Punt, 05-09-2010. [Consulta: 6 setembre 2010].
* 1 2 «El japonès Tomizawa, de 19 anys, mor al circuit de Misano». El Periódico de Catalunya, 05-09-2010. [Consulta: 6 setembre 2010].
* ↑ «Mor el pilot japonès Shoya Tomizawa després d'un accident al Gran Premi de San Marino». elsesports.cat, 06-09-2010. [Consulta: 18 setembre 2010].

## Enllaços externs

* Lloc web oficial Arxivat 2010-11-28 a Wayback Machine. (japonès) (francès)